মিশি বাতশুয়ায়ি

মিশি বাতশুয়ায়ি-আটুঙ্গা (; জন্ম: ২ অক্টোবর ১৯৯৩; মিশি বাতশুয়ায়ি নামে সুপরিচিত) হলেন একজন বেলজীয় পেশাদার ফুটবল খেলোয়াড়। তিনি বর্তমানে ইংরেজ ক্লাব চেলসি এবং বেলজিয়াম জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।

তিনি ২০১১ সালে স্ট্যান্ডার্ড লিয়েজের হয়ে খেলার মাধ্যমে তার পেশাদার ক্যারিয়ার শুরু করেন। উক্ত ক্লাবের হয়ে সকল প্রতিযোগিতা মিলিয়ে তিনি ১২০ ম্যাচে ৪৪টি গোল করেছেন। ২০১৩–১৪ মৌসুমে, তিনি ২১টি গোল করে উক্ত মৌসুমের দ্বিতীয় সর্বোচ্চ গোলদাতায় পরিণত হন, এবং এর ফলে তিনি ইবোনি শ্যু পুরস্কার জয়লাভ করেন। পরবর্তীতে তিনি ফরাসি ক্লাব মার্সেইয়ে ৪.৫ মিলিয়ন ইউরোর বিনিময়ে যোগদান করেন। তিনি মার্সেইকে ২০১৬ সালের কুপ দে ফ্রান্সের ফাইনালে পৌঁছাতে সাহায্য করেছেন। ২০১৬ সালের জুলাই মাসে, চেলসি তাকে ৩৩ মিলিয়ন ইউরোর বিনিময়ে স্বাক্ষর করে, এবং ২০১৬–১৭ মৌসুমে, তিনি ক্লাবকে লিগ ট্রফি জয়লাভ করতে সাহায্য করেন।

২০১২ সালে, বাতশুয়ায়ি বেলজিয়াম অনূর্ধ্ব-২১ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০১৫ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ৪৫ ম্যাচে ২৫টি গোল করেছেন।

প্রারম্ভিক জীবন
মিশি বাতশুয়ায়ি-আটুঙ্গা ১৯৯৩ সালের ২রা অক্টোবর তারিখে বেলজিয়ামের ব্রাসেলসে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
বাতশুয়ায়ি বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১২ সালে বেলজিয়াম অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৩ বছরে ১৩ ম্যাচে অংশগ্রহণ করে ৭টি গোল করেছেন।

২০১৫ সালের ২৮শে মার্চ তারিখে, ২১ বছর, ৫ মাস ও ২৬ দিন বয়সে, ডান পায়ে ফুটবল খেলায় পারদর্শী বাতশুয়ায়ি সাইপ্রাসের বিরুদ্ধে অনুষ্ঠিত উয়েফা ইউরো ২০১৬ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৭৭তম মিনিটে আক্রমণভাগের খেলোয়াড় খ্রিস্টিয়ান বেন্টেকের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২০ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি বেলজিয়াম ৫–০ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে বাতশুয়ায়ি সর্বমোট ২ ম্যাচে ২টি গোল করেছেন।

ব্যক্তিগত জীবন

বাতশুয়ায়ির ডাক নাম হচ্ছে "ব্যাটসম্যান", জনপ্রিয় সুপারহিরো ব্যাটম্যান থেকে তার এই নামকরণ করা হয়েছে। তার ছোট ভাই আরন লেয়া ইসেকা একই অবস্থানে খেলে থাকেন, যিনি আন্ডারলেখট হতে মার্সেইয়ে ধারে এসেছিলেন। এর প্রায় এক মাস পূর্বে বাতশুয়ায়ি মার্সেই হতে স্থানান্তরিত হয়েছিলেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 
 
 

১৯৯৩-এ জন্ম
জীবিত ব্যক্তি
বেলজীয় ফুটবলার
চেলসি ফুটবল ক্লাবের খেলোয়াড়
বরুসিয়া ডর্টমুন্ডের খেলোয়াড়
বেলজীয় প্রো লিগের খেলোয়াড়
লিগ ১-এর খেলোয়াড়
প্রিমিয়ার লিগের খেলোয়াড়
বুন্দেসলিগার খেলোয়াড়
বেলজিয়ামের অনূর্ধ্ব-২১ আন্তর্জাতিক ফুটবলার
বেলজীয় প্রবাসী ফুটবলার
ফ্রান্সে প্রবাসী ফুটবলার
ইংল্যান্ডে প্রবাসী ফুটবলার
ফ্রান্সে বেলজীয় প্রবাসী
ইংল্যান্ডে বেলজীয় প্রবাসী
ফুটবল ফরোয়ার্ড
বেলজিয়ামের আন্তর্জাতিক ফুটবলার
উয়েফা ইউরো ২০১৬-এর খেলোয়াড়
২০১৮ ফিফা বিশ্বকাপের খেলোয়াড়
ভালেনসিয়া ফুটবল ক্লাবের খেলোয়াড়
ক্রিস্টাল প্যালেস ফুটবল ক্লাবের খেলোয়াড়
ওলাঁপিক দ্য মার্সেইয়ের খেলোয়াড়
স্ট্যান্ডার্ড লিয়েজের খেলোয়াড়
বেশিকতাশ জিমনাস্টিক ক্লাবের ফুটবলার
উয়েফা ইউরো ২০২০-এর খেলোয়াড়
জার্মানিতে প্রবাসী ফুটবলার
সুপার লিগের খেলোয়াড়
স্পেনে প্রবাসী ফুটবলার
তুরস্কে প্রবাসী ফুটবলার
এফএ কাপ ফাইনালের খেলোয়াড়
ফ্রান্সে বেলজীয় প্রবাসী ক্রীড়াবিদ
ইংল্যান্ডে বেলজীয় প্রবাসী ক্রীড়াবিদ
স্পেনে বেলজীয় প্রবাসী ক্রীড়াবিদ
২০২২ ফিফা বিশ্বকাপের খেলোয়াড়
ফেনারবাহচে ফুটবল ক্লাবের খেলোয়াড়
আইন্ট্রাখট ফ্রাঙ্কফুর্টের খেলোয়াড়
পুরুষ ফুটবল ফরোয়ার্ড
গালাতাসারায় ফুটবল ক্লাবের খেলোয়াড়